Τη **Δευτέρα 30 Ιανουαρίου 2023** και ώρα **10:30**, διθέσιο αεροσκάφος F-4E Phantom II της 338 Μοίρας της 117 Πτέρυγας Μάχης που εκτελούσε εκπαιδευτική πτήση, κατέπεσε στη θαλάσσια περιοχή 25 ναυτικά μίλια νότια του αεροδρομίου Ανδραβίδας, με συνέπεια τον θανάσιμο τραυματισμό και των δύο μελών του πληρώματος.

Αεροσκάφος και πλήρωμα
----------------------

Το αεροσκάφος εν χρήση ήταν το πολεμικό, διθέσιο αεροσκάφος Phantom F-4E. Τα δύο άτομα του πληρώματος του αεροσκάφους ήταν ο Σμηναγός (Ι) Ευστάθιος Τσιτλακίδης και ο Υποσμηναγός (Ι) Μάριος-Μιχαήλ Τουρούτσικας.

Αλληλουχία γεγονότων
--------------------

Δύο F-4 Phantom απογειώθηκαν στις 10:15 το πρωί, για την εκπαίδευση των ιπτάμενων στη ναυτιλία σε χαμηλό ύψος μέχρι τα 300 πόδια, δηλαδή περίπου 100 μέτρα πάνω από ξηρά και θάλασσα. 

Το ένα αεροσκάφος κατέπεσε στις 10:30 το πρωί της Δευτέρας, 30 Ιανουαρίου 2023 στο Ιόνιο, σε θαλάσσια περιοχή νότια της Ανδραβίδας. Στην περιοχή έσπευσαν άμεσα δύο Ε/Π ΑΒ-205 της Πολεμικής Αεροπορίας, 1 Ε/Π S-70 του Πολεμικού Ναυτικού, καθώς και πλωτά μέσα του ΛΣ, και λίγο μετά τις 12:00 εντοπίστηκαν τα συντρίμμια του αεροσκάφους. 25 ναυτικά μίλια νότια της Ανδραβίδας και 8 δυτικά του Κατακόλου, στον Κυπαρισσιακό κόλπο.

### Πρώτη επιχείρηση έρευνας και διάσωσης

Μετά την πτώση του αεροσκάφους ξεκίνησε άμεσα επιχείρηση έρευνας και διάσωσης από αέρος και θαλάσσης, με τη συμμετοχή των Ενόπλων Δυνάμεων όσο και τη συνδρομή του Λιμενικού Σώματος.  Η εκτίμηση που υπάρχει είναι ότι η άτρακτος του αεροσκάφους Phantom F-4 έχει πέσει σε βάθος 1.000 μέτρων, σε χαράδρα που υπάρχει στην περιοχή.  Πέντε συνολικά δύτες επιχειρήρησαν σε ναυαγοσωστικό μέσο του Λιμενικού Σώματος με την αρωγή υποβρυχίου ρομπότ που έχει τη δυνατότητα να φτάνει σε βάθος έως εκατό μέτρων.  Σημειώνεται πως το δεύτερο αεροσκάφος ιδίου τύπου με το οποίο έκανε άσκηση το F-4 που κατέπεσε, βρέθηκε πάνω από την περιοχή του ατυχήματος και συμμετείχε στις πρώτες έρευνες. Χρειάστηκε να αποχωρήσει σύντομο χρονικό διάστημα μετά καθώς εξαντλήθηκαν τα καύσιμά του.

### Εύρεση πιλότων

Το Γενικό Επιτελείο Αεροπορίας ανακοίνωσε σε ανακοίνωση τύπου την Δευτέρα, 30 Ιανουαρίου 2023 πως απεβίωσε ο συγκυβερνήτης Υποσμηναγός Μάριος – Μιχαήλ Τουρούτσικας. Στην συνέχεια ανακοίνωσε την Τετάρτη, 1 Φεβρουαρίου 2023, ότι ολοκληρώθηκαν οι έρευνες για τον εντοπισμό του δεύτερου πιλότου Σμηναγού Ευστάθιου Τσιτλακίδη καθώς από τη συγκέντρωση και ανάλυση των ευρημάτων επιβεβαιώθηκε ο θάνατός του. Η ταυτοποίηση των δύο πιλότων έγινε μέσω DNA, από υλικό που είχε ληφθεί, ενώ και στα συντρίμμια είχαν βρεθεί στοιχεία που υποδηλώνουν την κατάληξη.

Εκτίμηση αιτίας του ατυχήματος
------------------------------

Την εκτίμηση ότι το μαχητικό αεροσκάφος αντιμετώπισε τεχνική βλάβη εξέφρασε ο αντιπτέραρχος ε.α. Βασίλης Γεωργούσης. Όπως τονίζει, μιλώντας στην ΕΡΤ,  οι δύο ιπτάμενοι είχαν ενημερώσει ότι θα εγκαταλείψουν το αεροσκάφος, που σημαίνει ότι υπήρχε βλάβη, η οποία προφανώς δεν μπορούσε να αντιμετωπιστεί. «Υποθέτω λόγω του σημείου πως ήταν σε κάθοδο προς το αεροδρόμιο, λόγω του τεχνικού προβλήματος, επιδεινώθηκε η κατάσταση, και σε ασφαλές ύψος το εγκατέλειψαν» είπε. «Μπορεί να είναι βλάβη κινητήρα, βλάβη πηδαλίου ή στα υδραυλικά συστήματα», πρόσθεσε, σύμφωνα με την ΕΡΤ, τονίζοντας πως όταν δεν μπορεί να αντιμετωπιστεί η βλάβη είναι υποχρεωμένοι οι πιλότοι να εγκαταλείψουν το αεροσκάφος.

Ενώ υπήρξαν πρώιμες πληροφορίες ότι οι δύο πιλότοι ενεργοποίησαν το αυτόματο σύστημα εκτόξευσης για να προλάβουν την εκτόξευση πριν την θαλάσσια κρούση του αεροσκάφους, αυτό δεν έχει επίσημη επιβεβαίωση.

Επακόλουθα
----------

Ως ένδειξη αλληλεγγύης για τον θάνατο των δύο πιλότων, η Κυπριακή Δημοκρατία προχώρησε σε δωρεά 2,5 εκατομμυρίων ευρώ στην Ελληνική Πολεμική Αεροπορία.

Δείτε επίσης
------------

* Συντριβή F-16 της Ελληνικής Πολεμικής Αεροπορίας στο Λος Γιάνος

Παραπομπές
----------

1. ↑  «F-4E Phantom II: Ποιο είναι το μαχητικό που κατέπεσε στα ανοιχτά της Ανδραβίδας». *ProtoThema*. 30 Ιανουαρίου 2023. Ανακτήθηκε στις 2 Φεβρουαρίου 2023.
2. ↑  «Πτώση F-4 ανοικτά της Ανδραβίδας: Με ρομπότ και δύτες οι έρευνες για τον κυβερνήτη του Phantom». *News.gr* (στα Αγγλικά). 31 Ιανουαρίου 2023. Ανακτήθηκε στις 3 Φεβρουαρίου 2023.
3. ↑  tvxs.gr (30 Ιανουαρίου 2023). «Συντριβή Φάντομ κοντά στην Ανδραβίδα - Αγνοούνται οι πιλότοι [φωτο]». *TVXS - TV Χωρίς Σύνορα*. Ανακτήθηκε στις 2 Φεβρουαρίου 2023.
4. ↑  Newsbomb (1 Φεβρουαρίου 2023). «Πτώση F-4 Phantom: Θρήνος για τους δύο πιλότους μας – Τα συντρίμμια και η δύσκολη ταυτοποίηση». *Newsbomb*. Ανακτήθηκε στις 2 Φεβρουαρίου 2023.
5. ↑  «Πτώση F-4 Phantom ανοιχτά της Ανδραβίδας: Βρέθηκαν συντρίμμια του αεροσκάφους». *www.naftemporiki.gr*. 30 Ιανουαρίου 2023. Ανακτήθηκε στις 3 Φεβρουαρίου 2023.
6. ↑  «Πτώση Phantom F-4 στην Ανδραβίδα: Πετούσε με 800 χλμ./ώρα τη στιγμή της συντριβής». *Thestival*. 31 Ιανουαρίου 2023. Ανακτήθηκε στις 3 Φεβρουαρίου 2023.
7. ↑  Newsroom (31 Ιανουαρίου 2023). «Πτώση F-4 στην Ανδραβίδα: Ρομπότ στις έρευνες για τον πιλότο | ΣΚΑΪ». *www.skai.gr*. Ανακτήθηκε στις 3 Φεβρουαρίου 2023.
8. ↑  «Οι πρώτες φωτογραφίες από το F-4 που συνετρίβη νότια της Ανδραβίδας». *ProtoThema*. 30 Ιανουαρίου 2023. Ανακτήθηκε στις 2 Φεβρουαρίου 2023.
9. ↑  Αεροπορία, Πολεμική (30 Ιανουαρίου 2023). «Πτώση Αεροσκάφους F-4E Phantom II - ΑΤ003/2023». *Πολεμική Αεροπορία*. Ανακτήθηκε στις 4 Φεβρουαρίου 2023.
10. ↑  «Νεκρός και ο δεύτερος πιλότος του Phantom F-4 - Ολοκληρώθηκαν οι έρευνες». *AthensVoice*. Ανακτήθηκε στις 3 Φεβρουαρίου 2023.
11. ↑  Newsroom (1 Φεβρουαρίου 2023). «Πτώση F-4 Phantom: Επίσημα νεκρός ο κυβερνήτης - Ολοκληρώθηκαν οι έρευνες». *CNN.gr*. Ανακτήθηκε στις 3 Φεβρουαρίου 2023.
12. ↑  Newsroom. «Πτώση Φάντομ: Νεκρός και ο κυβερνήτης». *www.kathimerini.gr*. Ανακτήθηκε στις 4 Φεβρουαρίου 2023.
13. ↑  Βέλμαχου, Δήμητρα· Βέλμαχου, Δήμητρα. «Στο Κατάκολο τα συντρίμμια του μοιραίου Phantom». *Ηλεία Live! Όλες οι ειδήσεις και τα νέα της Ηλείας και της Ελλάδας*. Ανακτήθηκε στις 2 Φεβρουαρίου 2023.
14. ↑  ΙΝ, Σύνταξη (30 Ιανουαρίου 2023). «Πώς συνετρίβη το μαχητικό Φάντομ - Τι λέει αντιπτέραρχος ε.α.». *in.gr*. Ανακτήθηκε στις 3 Φεβρουαρίου 2023.
15. ↑  Βαλαούρα, Κωνσταντίνα (30 Ιανουαρίου 2023). «Β. Γεωργούσης, αντιπτέραρχος ε.α. για πτώση μαχητικού: Πιθανολογούμε τεχνική βλάβη - Ο ρόλος των F-4 σε καιρό ειρήνης». *ertnews.gr*. Ανακτήθηκε στις 3 Φεβρουαρίου 2023.
16. ↑  «Εντοπίστηκε νεκρός ο ένας πιλότος του μοιραίου Φάντομ». *Η Εφημερίδα των Συντακτών*. Ανακτήθηκε στις 4 Φεβρουαρίου 2023.
17. ↑  «Κυπριακή Δημοκρατία: Δωρεά 2,5 εκατ. ευρώ στην ελληνική Πολεμική Αεροπορία». *www.pontosnews.gr*. 1 Φεβρουαρίου 2023. Ανακτήθηκε στις 2 Φεβρουαρίου 2023.